CELEX: 32014L0085
Language: da
Date: 2014-07-01 00:00:00
Title: Kommissionens direktiv 2014/85/EU af 1. juli 2014 om ændring af Europa-Parlamentets og Rådets direktiv 2006/126/EF om kørekort  EØS-relevant tekst

2.7.2014   
            
            
               DA
            
            
               Den Europæiske Unions Tidende
            
            
               L 194/10
            
         KOMMISSIONENS DIREKTIV 2014/85/EU
   af 1. juli 2014
   om ændring af Europa-Parlamentets og Rådets direktiv 2006/126/EF om kørekort
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/126/EF af 20. december 2006 om kørekørt (1), særlig artikel 8, og
   ud fra følgende betragtninger:
   
               (1)
            
            
               Der er foretaget væsentlige forbedringer af sikkerheden i tunneler i Unionen, bl.a. med Europa-Parlamentets og Rådets direktiv 2004/54/EF (2). For at disse forbedringer er fuldt effektive, er det nødvendigt at sikre, at førerne kender og forstår principperne ved sikker kørsel i tunneler og benytter dem i forbindelse med deres adfærd i trafikken. Kravene til de teoretiske og praktiske køreprøver i Rådets direktiv 91/439/EØF (3) blev derfor ændret ved Kommissionens direktiv 2008/65/EF (4), og det bør de således også i det omarbejdede direktiv 2006/126/EF.
            
         
               (2)
            
            
               Siden vedtagelsen af direktiv 2006/126/EF har vi fået bedre viden om de medicinske tilstande, der påvirker evnen til at køre bil, navnlig hvad angår vurderingen af både de forbundne risici for trafiksikkerheden og effektiviteten af foranstaltninger til at afbøde disse risici. Der er på det seneste offentliggjort en lang række studier og undersøgelser, der bekræfter, at obstruktivt søvnapnøsyndrom er en af de højeste risikofaktorer for uheld med motorkøretøjer. Derfor bør der ikke længere ses bort fra denne medicinske tilstand i EU's lovgivning vedrørende kørekort.
            
         
               (3)
            
            
               Direktiv 2006/126/EF bør derfor ændres, og bilag III tilpasses de videnskabelige og tekniske fremskridt.
            
         
               (4)
            
            
               Der er konstateret redaktionelle fejl i bilag II til direktiv 2006/126/EF, efter at det blev ændret ved Kommissionens direktiv 2012/36/EU (5). Disse fejl bør rettes.
            
         
               (5)
            
            
               I henhold til den fælles politiske erklæring af 28. september 2011 fra medlemsstaterne og Kommissionen om forklarende dokumenter (6) har medlemsstaterne forpligtet sig til i tilfælde, hvor det er berettiget, at lade meddelelsen af gennemførelsesforanstaltninger ledsage af et eller flere dokumenter, der forklarer forholdet mellem et direktivs bestanddele og de tilsvarende dele i de nationale gennemførelsesinstrumenter.
            
         
               (6)
            
            
               De i dette direktiv fastsatte foranstaltninger er i overensstemmelse med udtalelse fra Kørekortudvalget —
            
         VEDTAGET DETTE DIREKTIV:
   Artikel 1
   Bilag II og III til direktiv 2006/126/EF ændres som angivet i bilaget til nærværende direktiv.
   Artikel 2
   1.   Medlemsstaterne vedtager og offentliggør senest den 31. december 2015 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
   De anvender disse bestemmelser fra den 31. december 2015.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 1. juli 2014.
      
         
            På Kommissionens vegne
         
         
            På Formandens vegne
         
         Siim KALLAS
         
            Næstformand
         
      
   
   
      (1)  EUT L 403 af 30.12.2006, s. 18.
   
      (2)  Europa-Parlamentets og Rådets direktiv 2004/54/EF af 29. april 2004 om minimumssikkerhedskrav for tunneler i det transeuropæiske vejnet (EUT L 167 af 30.4.2004, s. 39).
   
      (3)  Rådets direktiv 91/439/EØF af 29. juli 1991 om kørekort (EFT L 237 af 24.8.1991, s. 1).
   
      (4)  Kommissionens direktiv 2008/65/EF af 27. juni 2008 om ændring af Rådets direktiv 91/439/EØF om kørekort (EUT L 168 af 28.6.2008, s. 36).
   
      (5)  Kommissionens direktiv 2012/36/EU af 19. november 2012 om ændring af Europa-Parlamentets og Rådets direktiv 2006/126/EF om kørekort (EUT L 321 af 20.11.2012, s. 54).
   
      (6)  EUT C 369 af 17.12.2011, s. 14.
   
      BILAG
      
                  1.
               
               
                  I bilag II til direktiv 2006/126/EF foretages følgende ændringer:
                  
                              a)
                           
                           
                              Punkt 2.1.3 affattes således:
                              
                                          »2.1.3.
                                       
                                       
                                          Vejen:
                                          
                                                      —
                                                   
                                                   
                                                      de vigtigste principper for sikkerhedsafstand mellem køretøjer, bremselængde og for køretøjets stabilitet under forskellige vejr- og vejforhold
                                                   
                                                
                                                      —
                                                   
                                                   
                                                      risikomomenter ved kørslen i forbindelse med forskellige vejforhold, navnlig deres skiften under forskellige vejrforhold og på forskellige tider af døgnet
                                                   
                                                
                                                      —
                                                   
                                                   
                                                      de forskellige vejtypers særlige kendetegn og de lovbestemmelser, der gælder for dem
                                                   
                                                
                                                      —
                                                   
                                                   
                                                      sikker kørsel i vejtunneller.«
                                                   
                                                
                                    
                        
                              b)
                           
                           
                              Punkt 5.1.3. affattes således:
                              
                                          »5.1.3.
                                       
                                       
                                          Særlige bestemmelser for køretøjer i kategori C, CE, D og DE
                                          Hvis ansøgeren allerede har kørekort til et køretøj med manuelt gear i mindst én af følgende kategorier: B, BE, C, CE, C1, C1E, D, DE, D1 eller D1E og under den praktiske prøve er blevet prøvet i de færdigheder, der er omhandlet i punkt 8.4., kan medlemsstaterne beslutte, at der ikke skal anføres begrænsninger på kørekortet for kategori C-, CE-, D- eller DE- køretøjer indeholdende automatgear som beskrevet i punkt 5.1.2.«
                                       
                                    
                        
                              c)
                           
                           
                              Punkt 6.3.8. affattes således:
                              
                                          »6.3.8.
                                       
                                       
                                          Særlige vejtyper (hvis de findes): rundkørsler, jernbaneoverskæringer; sporvogns-/busstop; fodgængerovergange; op-/nedkørsel ad lange stigende/faldende vejstrækninger; tunneler.«
                                       
                                    
                        
                              d)
                           
                           
                              Punkt 7.4.8. affattes således:
                              
                                          »7.4.8.
                                       
                                       
                                          Særlige vejtyper (hvis de findes): rundkørsler, jernbaneoverskæringer; sporvogns-/busstop; fodgængerovergange; op-/nedkørsel ad lange stigende/faldende vejstrækninger; tunneler.«
                                       
                                    
                        
                              e)
                           
                           
                              Punkt 8.3.8. affattes således:
                              
                                          »8.3.8.
                                       
                                       
                                          Særlige vejtyper (hvis de findes): rundkørsler, jernbaneoverskæringer; sporvogns-/busstop; fodgængerovergange; op-/nedkørsel ad lange stigende/faldende vejstrækninger; tunneler.«
                                       
                                    
                        
            
                  2.
               
               
                  I bilag III til direktiv 2006/126/EF affattes afsnit 11 (»NERVESYGDOMME«) således:
                  »NERVESYGDOMME OG OBSTRUKTIVT SØVNAPNØSYNDROM
                  NERVESYGDOMME
                  
                           
                              11.1.
                           
                           
                              Kørekort kan hverken udstedes til eller fornys for ansøgere og førere, der lider af en alvorlig nervesygdom, medmindre anmodningen underbygges af en lægeerklæring.
                              I denne henseende skal der tages hensyn til de funktionsmæssige muligheder af og prognosen for nervemæssige forstyrrelser, der skyldes sygdomme eller operationer i centralnervesystemet eller i det perifere nervesystem, som udvendigt giver bevægelsesmæssige, sensoriske eller trofiske udslag, eller som påvirker balancen og koordinationen. Kørekort kan i disse tilfælde udstedes eller fornys på betingelse af, at der jævnligt gennemføres undersøgelser, hvis der er risiko for, at tilstanden forværres.
                           
                        OBSTRUKTIVT SØVNAPNØSYNDROM
                  
                           
                              11.2.
                           
                           
                              I de følgende punkter svarer moderat obstruktivt søvnapnøsyndrom til et antal af apnøer og hypopnøer pr. time (AHI) mellem 15 og 29, mens svær obstruktivt søvnapnøsyndrom svarer til en AHI på 30 eller mere. Begge forårsager overdreven dagtræthed.
                           
                        
                           
                              11.3.
                           
                           
                              Ansøgere eller førere, som kunne formodes at lide af moderat eller svær obstruktivt søvnapnøsyndrom, skal søge yderligere lægerådgivning, inden de kan få udstedt eller fornyet et kørekort. De kan rådes til at undlade kørsel, indtil diagnosen er blevet bekræftet.
                           
                        
                           
                              11.4.
                           
                           
                              Kørekort kan udstedes eller fornys for ansøgere eller førere med moderat eller svært obstruktivt søvnapnøsyndrom, hvis de med en lægeerklæring kan dokumentere, at de har tilstrækkelig kontrol over lidelsen og følger en passende behandling, og eventuelt at deres træthed forbedres.
                           
                        
                           
                              11.5.
                           
                           
                              Ansøgere eller førere med moderat eller svært obstruktivt søvnapnøsyndrom, som er i behandling, skal gennemføre lægeundersøgelser med jævne mellemrum, der ikke overstiger tre år for førere i gruppe 1 og et år for førere i gruppe 2, med henblik på at fastslå, hvorvidt de følger den rette behandling, og om de skal fortsætte behandlingen, og af hensyn til god overvågningspraksis.«